In die verdere veertien verhale in die bundel word kennis gemaak met 'n groot verskeidenheid kansvatters, grootpraters, dromers en doeners en hulle wedervarings en uitvindings, soos die wonder-geneesmiddel wat alle kwale genees, Poon die wonderperd wat met kunsbene en al in die July beland, die sterk mampoer uit 'n treinboiler, 'n slim beesboer wat stukkies vleis uit sy beeste oes, die diepste gat wat nog in die Kalahari geboor is, die groot droogte en die gepekelde Afrikanerbeeste, en 'n listige horrelpoot-jakkals.